Lover for Harstad & Vesterålen Fuglehundklubb

*Lover for Harstad & Vesterålen Fuglehundklubb, stiftet 5. april 1957. Vedtatt av årsmøtet den 14. November 2023.*

*Lovene er sendt til Fuglehundklubbenes Forbund for godkjennelse 18.12. 2023.*

# Kapittel 1 Innledende bestemmelser

## §1.1 Organisasjon og virkeområde

Klubbens navn er Harstad & Vesterålen Fuglehundklubb, som forkortes til HVFK. Klubben er selvstendig rettssubjekt og er å regne som egen juridisk enhet. Klubben er medlemsklubb i Fuglehundklubbenes Forbund (FKF) som er et medlemsforbund i Norsk Kennel Klub (NKK), og klubben og dens medlemmer er derfor forpliktet til å overholde FKFs og NKKs lover og bestemmelser.

Klubben er en lokal fuglehundeklubb og har sitt virkeområde i Harstad med omegn, Vesterålen og Lofoten.

Klubben har verneting i Harstad.

## §1.2 Formål

HVFK har til formal å ivareta hundens og hundeholders interesser i Norge, samt å bidra til å fremme positive aktiviteter med hund og utviklingen av den enkelte hunderase. HVFK skal også̊ arbeide for etisk og praktisk riktig behandling av hunder, og for at avl av hunder skjer i ønsket retning, bade når det gjelder rasestandard og rasenes sunnhet.

## §1.3 Definisjoner

Klubbens organer:

* Årsmøtet
* Ekstraordinært årsmøte
* Styret
* Valgkomité
* Dommerutvalg

# Kapittel 2 Medlemskap og krav til dette

## §2.1 Medlemskap

Styret kan nekte å oppta som medlem person som antas å kunne skade klubben og/eller hundesaken. Ingen har krav på medlemskap i HVFK. Person nektet tatt opp i HVFK kan anke avslag i henhold til NKKs til enhver tid gjeldende disiplinær- bestemmelser.

Æresmedlemskap gir livsvarig medlemskap.

## §2.2 Medlemskontingent

Alle medlemmer skal betale en grunnkontingent til NKK med den størrelse som er fastsatt av NKKs Representantskap samt klubbkontingent fastsatt av klubbens årsmøte.

Medlemmet har ingen rettigheter før kontingenten er betalt. Æresmedlemmer i HVFK er fritatt for klubbkontingent.

## §2.3 Medlemsplikter

Medlemmene er forpliktet til å støtte HVFKs, FKFs og NKKs virksomhet samt å følge HVFK, FKF og NKKs lover og bestemmelser. Medlemmene er forpliktet til å sette seg inn i gjeldende regler for aktiviteter og forhold de befatter seg med slik de er fastsatt av NKK, FKF eller klubben.

## §2.4 Opphør av medlemskap

Medlemskap i klubben opphører ved:

1. Utmeldelse
2. Strykning besluttet av klubbens styre på̊ grunn av manglende kontingent- betaling og/eller annen uregulert gjeld til klubben
3. Strykning på̊ grunn av manglende betaling av grunnkontingent til NKK
4. Vedtak om eksklusjon etter NKKs lover Kap. 7

## §2.5 Disiplinær reaksjoner

NKKs lover kap. 7 Disiplinærreaksjoner gjelder i sin helhet.

# Kapittel 3 Organisasjon

## §3.1 Høyeste myndighet

Klubbens høyeste myndighet er Årsmøtet som avholdes hvert år innen 25. februar. Årsmøtet avholdes annet hvert år i Harstad og Sortland, der styret skal være tilstede.

Årsmøtet kan også holdes helt eller delvis uten fysisk møte, herunder ved hjelp av elektroniske hjelpemidler. Styret i klubben beslutter hvordan årsmøtet skal gjennomføres.

Blir årsmøtet holdt som digitalt møte, skal styret sørge for at det foreligger systemer som sikrer at lovens krav til årsmøte er oppfylt. Systemene må sikre at deltakelsen og stemmegivningen kan kontrolleres på en betryggende måte, og det må benyttes en betryggende metode for å autentisere avsenderen. Forøvrig gjelder retningslinjer for avholdelse av digitalt årsmøte fastsatt av NKKs Hovedstyre.

Generalforsamlingen fatter sine vedtak med alminnelig flertall av fremmøtte stemmer med unntak av lovvedtak (som krever 2/3 flertall) og beslutning om oppløsning av klubben (som krever 3⁄4 flertall).

I tilfelle av stemmelikhet er forslaget forkastet.

Et vedtak trer i kraft straks med mindre vedtaket selv angir noe annet. Det kan alltid kreves skriftlig avstemming.

.

## §3.2 Møte og stemmerett

Alle klubbens medlemmer som har betalt kontingenten i det år årsmøtet avholdes har møterett og stemmerett på årsmøtet, uavhengig av om møtet avholdes fysisk eller helt eller delvis digitalt. Med medlem forstås kun person med gyldig medlemskap.

Alle medlemmer over 15 år har fulle medlemsrettigheter og er valgbare til verv i klubben. Det kan kun stemmes ved personlig fremmøte. Med personlig fremmøte menes også gyldig elektronisk deltakelse på årsmøtet.

På klubbens årsmøte og ekstraordinært årsmøte kan NKK og FKF møte med inntil 2 representanter hver som har talerett, men ikke stemmerett.

## §3.3 Innkalling

Årsmøtedato skal bekjentgjøres for medlemmene med minst 8 ukers varsel.

Det skal av styret innkalles til ordinært årsmøte med minst 2 ukers frist. Innkallingen skal sendes medlemmet pr post, e-post, i adressert medlemsblad eller publiseres på klubbens nettsider.

Med innkallelsen skal følge:

* Informasjon om digitalt årsmøte og hvordan det skal avholdes dersom styret beslutte at møtet skal avholdes digitalt.
* Dagsorden.
* Årsberetning.
* Regnskap med revisors beretning.
* Forslag eller saker som medlemmene eller styret ønsker behandlet. Forslag fra medlemmene må̊ være styret i hende/poststemplet senest 4 uker før møtedato.
* Budsjett for neste år.
* Valgkomiteens forslag til kandidater til valgene, samt øvrige forslag på̊ kandidater innkommet før fristen. Forslag på kandidater må være valgkomiteen i hende/ poststemplet senest 4 uker før møtedato.

## §3.4 Årsmøtets oppgaver

1. Godkjenne eller nekte stemmerett for medlemmer, innkallingen og dagsorden, samt å gi observatører rett til å være til stede.
2. Oppnevne møteleder, referent(er), tellekorps og to representanter til å under- tegne protokollen fra møtet.
3. Behandle årsberetning.
4. Godkjenne regnskap med revisors beretning.
5. Behandle og fatte vedtak i alle saker som er ført opp på̊ innkallingens dags- orden. Benkeforslag er ikke tillatt, bare endringsforslag til rettidig fremmede forslag.
6. Vedta instruks for organer som oppnevnes av årsmøtet.
7. Vedta medlemskontingent og godkjenne budsjett for neste år.
8. Velge
   * Leder for 2 år.
   * Nestleder for 2 år.
   * 3 styremedlemmer for 2 år
   * 2 varamedlemmer for 1 år.
   * Revisor med vararevisor for 2 år.
   * Valgkomité med leder og to medlemmer samt en vara. Medlemmene velges for 3 år, dog slik at det velges et nytt medlem hvert år
   * Leder av dommerutvalget.

Bare personer foreslått av valgkomiteen eller personer foreslått innen fristen kan velges. Det bør tilstrebes en geografisk fordeling av styrets medlemmer.

Personer som er dømt av norske domstoler eller ilagt aktivitetsforbud av domstolene/Mattilsynet for dyremishandling etter Dyrevernsloven kan ikke velges eller oppnevnes til tillitsverv i klubben.

Kun saker oppført på̊ dagsorden kan behandles, benkeforslag er ikke tillatt. Endringsforslag til saker på dagsorden kan fremsettes under årsmøtet.

Oppretter årsmøtet ved lovendring nye organer/tillitsverv eller det ikke foreligger kandidater til ledige tillitsverv, kan årsmøtet i samme møte velge tillitspersoner til nyopprettede eller ledige verv uten at forslag på kandidater har vært fremmet på fastsatt måte.

## §3.5 Ekstraordinært årsmøte

Ekstraordinær årsmøte avholdes hvis årsmøtet, styret eller minst 10 % av medlemmene forlanger det.

Møtet holdes senest 8 uker etter at kravet er fremsatt.

Møtet innkalles med minst 14 dagers varsel sammen med angivelse av de ekstraordinære saker som skal behandles. Kun de oppgitte saker eller forslag kan behandles. Endringsforslag til saker på dagsorden kan fremsettes under årsmøtet.

Reglene for ordinært årsmøte gjelder for øvrig så langt de passer. Ved valg skal forslag være valgkomiteen i hende senest 7 dager før ekstraordinært årsmøte. Valgkomiteens innstilling må foreligge senest 2 dager før ekstraordinært årsmøte.

# Kapittel 4 Styret m.v.

## §4.1 Styret

Styret er klubbens høyeste myndighet mellom årsmøtene.

## §4.2 Vedtak og representasjon

Styret er beslutningsdyktig når mer enn halvparten av styremedlemmene er til stede.

Styret sammenkalles når leder bestemmer eller når ett av styremedlemmene krever det. Det skal føres protokoll fra styremøtene og de skal være tilgjengelig for medlemmene, FKF og NKK.

Leder av dommerutvalget har møte og forslag/talerett.

## §4.3 Styrets oppgaver er

* Lede klubben mellom årsmøtene.
* Avholde årsmøte. *herunder i hvilken form årsmøtet skal gjennomføres*
* Drive klubben i samsvar med klubbens formål.
* Gjennomføre beslutninger truffet av årsmøtet.
* Oppnevne komiteer og representanter for klubben og utarbeide retningslinjer for særkomiteer.
* Søke å koordinere sine aktiviteter med andre klubber via det regionale samarbeidsutvalget (SU)
* Velge/oppnevne sekretær og kasserer innen eller utenfor styret.
* Styret kan på årsmøtet foreslå særlig fortjente medlemmer som klubbens æres- medlemmer.
* Styret kan på årsmøtet foreslå tildeling av klubbens Gullmerke til personer som har ytet klubben spesielt store tjenester i en enkelt sak eller på et enkeltfelt.

# Kapittel 5 Årsmøtevalgte verv/komiteer

## §5.1 Valgkomité

Valgkomiteen består av leder og to medlemmer, samt ett varamedlem. Leder har ansvar for komiteens arbeid. Valgkomiteen tar imot og skal selv fremme forslag på kandidater til alle de verv som skal besettes.

Alle rettidig innkommende forslag skal legges fram for årsmøtet.

## §5.2 Revisor

Årsmøtet velger revisor og vararevisor. Revisor reviderer regnskapene og avgir beretning til årsmøtet. Både revisor og vararevisor bør være personer med kunnskap og erfaring i regnskapsførsel.

# Kapittel 6 Diverse bestemmelser

## §6.1 Lovendringer

Lovendringer kan skje på ordinært årsmøte og må vedtas med minst 2/3 flertall. Lovene og endringer av disse må sendes FKFs styre for godkjennelse, men trer i kraft på det tidspunkt som er bestemt i lovvedtaket eller straks dersom intet er bestemt.

## §6.2 Tolking av lovene

NKKs Lovkomité kan ikke tolke disse lovene med unntak av de deler som er obligatorisk som følge av tilknytningen til NKK jf. NKKs lover § 6-1.

## §6.3 Oppløsning

For å oppløse klubben kreves det minst 3/4 flertall på ordinært årsmøte. Beslutningen må stadfestes på ekstraordinært årsmøte med minst 3/4 flertall. Først etter annen gangs vedtak trer beslutningen om oppløsning i kraft.

Ved oppløsning tilfaller klubbens midler et av årsmøte bestemt formål. Bestemmer ikke årsmøte noe annet tilfaller midlene NKK.

## § 6-4 Flertallsdefinisjoner

De til enhver tid gjeldende flertallsdefinisjoner i NKKs lovmal for klubber skal legges til grunn.

Simpelt flertall

* Flest stemmer

Alminnelig flertall

* 50 % +1 av de avgitte stemmer
* Blanke stemmer teller ikke

Absolutt flertall

* 50 % +1 av de avgitte stemmer
* Blanke stemmer teller

Kvalifisert flertall

* 2/3, 3/4 eller annet vedtektsfestet flertall
* Blanke stemmer teller
* Bruk er vedtektsfestet

Ved valg

* Oppnås ikke alminnelig flertall (50 % + 1, blanke stemmer teller ikke) under første avstemming, gjennomføres ny avstemming. Den kandidat/det forslag som oppnådde færrest antall stemmer faller ut i neste avstemming inntil en kandidat/et forslag har oppnådd alminnelig flertall. Ved personvalg skal eventuelle innsendte forhåndsstemmer telle med i hver avstemningsrunde.

Avgitte stemmer på kandidater som ikke er valgbare skal forkastes (også aktuelle forhåndsstemmer).